GRB

**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

**Općinsko vijeće**

**KLASA: 363-03/20-01/3**

**URBROJ: 2186/03-02-20-1**

**Cestica, 04.06.2020.**

Na temelju odredaba članka 35. stavka 1. toč. 1. Zakona o lokalnoj i područnoj (regionalnoj) samoupravi („Narodne novine“, broj: 33/01., 60/01., 129/05., 109/07., 125/08., 36/09., 150/11., 144/12., 19/13., 137/15., 123/17. i 98/19.), članka 95. st. 2., st. 3. i 4. Zakona o komunalnom gospodarstvu („Narodne novine“, broj: 68/18., 110/18. i 32/2020.), članka 30. Statuta Općine Cestica („Službeni vjesnik Varaždinske županije“ broj 17/18 i 11/20) Općinsko vijeće Općine Cestica, na svojoj 18. sjednici održanoj dana 04. lipnja 2020. donosi

**O D L U K U**

**o oslobođenju od obveze plaćanja komunalne naknade i naknade za uređenje voda za poslovni prostor i građevinsko zemljište koje služi za obavljanje poslovne djelatnosti zbog posebnih okolnosti epidemije bolesti COVID-19 uzrokovane koronavirusom SARS-CoV-2**

Članak 1.

Ovom se Odlukom, u skladu Odlukom Ministra graditeljstva i prostornoga uređenja KLASA: 804-08/20-01/1, URBROJ: 531-01-20-01 od 20. ožujka 2020. kojom je utvrđeno da su na području Republike Hrvatske nastupile posebne okolnosti koje se nije moglo predvidjeti i na koje se nije moglo utjecati, a koje ugrožavaju život i zdravlje građana, imovinu veće vrijednosti, narušavaju gospodarsku aktivnost i uzrokuju znatnu štetu, u svrhu prevladavanja štetnih posljedica koje po gospodarske djelatnosti ima epidemija bolesti COVID-19 uzrokovana koronavirusom SARS-CoV-2, kao posebna mjera pomoći, određuje i detaljnije propisuje pravo na oslobođenje od plaćanja komunalne naknade i naknade za uređenja voda za poslovni prostor i građevinsko zemljište koje služi za obavljanje poslovne djelatnosti.

Članak 2.

Na temelju ove Odluke, od obveze plaćanja komunalne naknade i naknade za uređenje voda za poslovni prostor i građevinsko zemljište koje služi obavljanju poslovne djelatnosti za 2020. godinu u visini 50% oslobađaju se sljedeći gospodarski subjekti:

1. pravne i fizičke osobe koje su obustavile obavljanje svoje djelatnosti na temelju Odluke o mjerama ograničavanja društvenih okupljanja, rada i trgovinama, uslužnim djelatnostima i održavanju sportskih i kulturnih događaja, donesene od strane Stožera civilne zaštite Republike Hrvatske dana 19. ožujka 2020., objavljene u Narodnim novinama, broj: 32/2020.
2. pravne i fizičke osobe koje su u ožujku, travnju i svibnju 2020. godine u odnosu na ožujak, travanj i svibanj 2019. zabilježile pad prihoda od najmanje 50%.

Članak 3.

Na temelju ove Odluke, od obveze plaćanja komunalne naknade i naknade za uređenje voda za poslovni prostor i građevinsko zemljište koje služi obavljanju poslovne djelatnosti za 2020. godinu u visini od 25% oslobađaju se sljedeći gospodarski subjekti:

a) pravne i fizičke osobe koje su u ožujku, travnju i svibnju 2020. godine u odnosu na ožujak, travanj i svibanj 2019. zabilježile pad prihoda od 20% do 50%.

Članak 4.

Oslobođenje od obveze plaćanja komunalne naknade i naknade za uređenje voda u smislu odredaba čl. 2. st. 1. al. a) ove Odluke provodi se na temelju zahtjeva gospodarskog subjekta.

Oslobođenje od obveze plaćanja komunalne naknade i naknade za uređenje voda u smislu odredaba čl. 2. st. 1. al. b) i čl. 3. ove Odluke, provodi se na temelju zahtjeva gospodarskog subjekta potkrijepljenog odgovarajućom vjerodostojnom knjigovodstvenom ispravom (npr. analitička bruto bilanca, knjiga prihoda i rashoda, kartica računa i sl.), sastavljenom u skladu sa Zakonom o računovodstvu („Narodne novine“, broj: 78/2015., 134/2015., 120/2016., 116/2018., 42/2020., 47/2020.).

Članak 5.

Izvršavanje ove Odluke, donošenje odgovarajućih provedbenih zaključaka, objave javnog poziva gospodarskim subjektima i sl., povjerava se načelniku Općine Cestica, dok se za neposrednu administrativnu, tehničku i upravnu provedbu zadužuje Jedinstveni upravni odjel Općine.

Članak 6.

Ova Odluka stupa na snagu osmog dana od dana objave u „Službenom vjesniku Varaždinske županije“.

PREDSJEDNIK OPĆINSKOG VIJEĆA

Darko Majhen, mag.pol.